**Λιβαδειά /2/2022**

ΑΠΟΣΠΑΣΜΑ

Από το πρακτικό της αριθμ.2022-3ης Μεικτής Συνεδρίασης

του Δημοτικού Συμβουλίου Λεβαδέων

Αριθμός απόφασης : **8**

Περίληψη

**Εκδοση ψηφίσματος συμπαράστασης στον αγώνα που δίνουν οι αγρότες της περιοχής.**

   Στη Λιβαδειά σήμερα την 8η Φεβρουαρίου 2022, ημέρα Τρίτη και ώρα 18:00 π.μ , συνήλθε σε **ΜΕΙΚΤΗ** συνεδρίαση το Δημοτικό Συμβούλιο του Δήμου Λεβαδέων **για την συνέχιση της από 7/2/2022 διακοπείσας μεικτής τακτικής συνεδρίασης , η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 , πραγματοποιήθηκε** σύμφωνα με τις διατάξεις της υπ΄αριθμ 643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) μέρος Α3 «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4**.** και ύστερα από την από  **1818/3-2-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντως Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |  |  |  |
| --- | --- | --- | --- | --- | --- | --- |
|  | Καλογρηάς Αθανάσιος | 1 | | | Τζουβάρας Νικόλαος | |
|  | Μητάς Αλέξανδρος | | 2 | Πούλος Ευάγγελος | |
|  | Τσεσμετζής Εμμανουήλ | | 3 | Φορτώσης  Αθανάσιος | |
|  | Δήμου Ιωάννης | | 4 | Καράλης Χρήστος | |
|  | Αποστόλου Ιωάννης | | 5 | Χέβα Αθανασία (Νάνσυ) | |
|  | Σάκκος Μάριος | | 6 | Μπαρμπέρης Νικόλαος | |
|  | Νταντούμη Ιωάννα | | 7 | Τουμαράς Βασίλειος | |
|  | Καράβα Χρυσοβαλάντου Βασιλική (Βάλια) | | 8 | Σπυρόπουλος Δημοσθένης | |
|  | Μερτζάνης Κων/νος | |  | Οι οποίοι δεν παραβρέθηκαν | |
|  | Γιαννακόπουλος Βρασίδας | |  | αν και κλήθηκαν νόμιμα | |
|  | Σαγιάννης Μιχαήλ | |  |  | |
|  | Πούλου Γιώτα | |  |  | |
|  | Τόλιας Δημήτριος | |  |  | |
|  | Γαλανός Κων/νος | |  |  | |
|  | Καπλάνης Κων/νος | |  |  | |
|  | Κοτσικώνας Επαμεινώνδας | |  |  | |
|  | Αρκουμάνης Πέτρος | |  |  | |
|  | Μπράλιος Νικόλαος | |  |  | |
|  | Γερονικολού Λαμπρινή | |  |  | |
|  | Τσιφής Δημήτριος | |  |  | |
|  | Αλεξίου Λουκάς | |  |  | |
|  | Καραμάνης Δημήτριος (Απών από 1-11ΘΗΔ) | |  |  | |
|  | Πλιακοστάμος Κων/νος (Απών από 1-11ΘΗΔ) | |  |  | |
|  | Κατής Χαράλαμπος (Απών από 1-11 ΘΗΔ) | |  |  | |
|  | Παπαϊωάννου Λουκάς  **ανεξάρτητος** | |  |  | |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Η Πρόεδρος του Δημοτικού Συμβουλίου αφού ενημέρωσε το Σώμα για τα θέματα που συζητήθηκαν την πρώτη ημέρα της συνεδρίασης κήρυξε την έναρξη αυτής .

Πριν την έναρξη της συνεδρίασης του Δημοτικού Συμβουλίου ζήτησε το λόγο ο επικεφαλής της παράταξης «ΛΑΙΚΗ ΣΥΣΠΕΙΡΩΣΗ»*,* δημοτικός σύμβουλος κ. Κοτσικώνας Επαμεινώνδας , για να θέσει προς συζήτηση ως εκτός ημερήσιας διάταξης θέμα πρόταση ψηφίσματος **συμπαράστασης στον αγώνα που δίνουν οι αγρότες της περιοχής.**

**Σ**ύμφωνα με τις διατάξεις του **άρθρου 74 παρ. 7 του Ν. 4555/2019 « Πρόγραμμα Κλεισθένης »** , το Δημοτικό Συμβούλιο πρέπει να αποφανθεί για το κατεπείγον του παραπάνω θέματος.

Με ομόφωνη απόφασή του το Δημοτικό Συμβούλιο δέχθηκε ομόφωνα το κατεπείγον του θέματος και την συζήτησή του ως τρίτο θέμα της ημερήσιας διάταξης.

Ακολούθως η Πρόεδρος έδωσε το λόγο στον κ. Κοτσικώνα Επαμεινώνδαπροκειμένου να διαβάσει το παρακάτω κατατεθέν ψήφισμα.

Το Δημοτικό Συμβούλιο του Δήμου Λεβαδέων εκφράζει τη συμπαράστασή του στον δίκαιο αγώνα που δίνουν οι αγρότες της περιοχής μας αλλά και σε όλη την Ελλάδα, διεκδικώντας το δικαίωμά τους να συνεχίσουν να παράγουν, ενάντια στις αυξήσεις της τιμής του ρεύματος, του πετρελαίου και όλων των γεωργικών εφοδίων . Αυξήσεις που ουσιαστικά καθιστούν αδύνατη την παραγωγή , ενώ την ίδια στιγμή παραμένει η χρόνια αβεβαιότητα με τις τιμές στα αγροτικά προϊόντα , που ποτέ δεν είναι ανάλογη με το κόστος παραγωγής, για την κάλυψη των όρων διαβίωσης των αγροτών.

Θεωρούμε τον αγώνα τους αυτόν, προκειμένου να εξασφαλίσουν την αγροτική παραγωγή και την επιβίωσή τους, ότι αφορά το σύνολο των κατοίκων του τόπου μας.

Γι αυτό και είμαστε στο πλευρό τους, στηρίζουμε τα δίκαια αιτήματά τους η υλοποίηση των οποίων θα τους εξασφαλίσει τη δυνατότητα να μείνουν στα χωράφια τους, να μην ξεκληριστούν και να συνεχίσουν να παράγουν, σε ιδιαίτερα δυσμενείς συνθήκες για τους ίδιους, καθώς και για τους εργαζόμενους και τους αυτοαπασχολούμενους , που δίνουν καθημερινά μάχη για την επιβίωσή τους.

Στη συνέχεια το λόγο πήρε ο κ. Αλεξίου Λουκά δημοτικός σύμβουλος της παράταξης «ΛΑΙΚΗ ΣΥΣΠΕΙΡΩΣΗ» ,ο οποίος τόνισε ότι τα προβλήματα ανάγκασαν τους αγρότες να κατέβουν στους δρόμους ,προκειμένου να διεκδικήσουν το δικαίωμα των αγροτών να καλλιεργούν τα χωράφια τους , να παράγουν , να παλεύουν για την επιβίωσή τους. Οι τελευταίες αυξήσεις στις τιμές του πετρελαίου , του ηλεκτρικού ρεύματος , των εφοδίων καθώς και ο εμπαιγμός εκ μέρους της κυβέρνησης που με τερτίπια προσπαθεί να πλανέψει τους αγρότες ,ότι δήθεν θα έχουν μείωση π.χ στο ηλεκτρικό ρεύμα κατά 80% ,πράγμα ψευδές διότι σύμφωνα με τους υπολογισμούς μας δεν προκύπτει κάτι τέτοιο και οδηγεί τους αγρότες της περιοχής μας , αυτούς που έχουν απομείνει στα χωριά μας και οι οποίοι λιγοστεύουν διαρκώς να συγκεντρωθούν στη διασταύρωση του Αη Γιάννη προκειμένου να διαμαρτυρηθούν. Καλούμε όλους για συμπαράσταση στο δίκαιο αγώνα μας.

Τέλος τόσο ο κ. Δήμαρχος όσο και οι υπόλοιποι αρχηγοί των παρατάξεων του Δημοτικού Συμβουλίου συμφώνησαν με το ψήφισμα δήλωσαν ότι το υιοθετούν και ότι θα παραβρεθούν προκειμένου να συμπαρασταθούν στο δίκαιο αγώνα των αγροτών.

Κατόπιν η Πρόεδρος κάλεσε τα μέλη του Δημοτικού Συμβουλίου να αποφασίσουν σχετικά .

Το Δημοτικό Συμβούλιο αφού άκουσε τα ανωτέρω και έλαβε υπόψη του :

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας»,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* το ψήφισμα
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την έκδοση του κατωτέρω ψηφίσματος:

Το Δημοτικό Συμβούλιο του Δήμου Λεβαδέων εκφράζει τη συμπαράστασή του στον δίκαιο αγώνα που δίνουν οι αγρότες της περιοχής μας αλλά και σε όλη την Ελλάδα, διεκδικώντας το δικαίωμά τους να συνεχίσουν να παράγουν, ενάντια στις αυξήσεις της τιμής του ρεύματος, του πετρελαίου και όλων των γεωργικών εφοδίων . Αυξήσεις που ουσιαστικά καθιστούν αδύνατη την παραγωγή , ενώ την ίδια στιγμή παραμένει η χρόνια αβεβαιότητα με τις τιμές στα αγροτικά προϊόντα , που ποτέ δεν είναι ανάλογη με το κόστος παραγωγής, για την κάλυψη των όρων διαβίωσης των αγροτών.

Θεωρούμε τον αγώνα τους αυτόν, προκειμένου να εξασφαλίσουν την αγροτική παραγωγή και την επιβίωσή τους, ότι αφορά το σύνολο των κατοίκων του τόπου μας.

Γι αυτό και είμαστε στο πλευρό τους, στηρίζουμε τα δίκαια αιτήματά τους η υλοποίηση των οποίων θα τους εξασφαλίσει τη δυνατότητα να μείνουν στα χωράφια τους, να μην ξεκληριστούν και να συνεχίσουν να παράγουν, σε ιδιαίτερα δυσμενείς συνθήκες για τους ίδιους, καθώς και για τους εργαζόμενους και τους αυτοαπασχολούμενους , που δίνουν καθημερινά μάχη για την επιβίωσή τους.

**Η απόφαση πήρε τον αριθμό 8**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

|  |  |  |  |
| --- | --- | --- | --- |
|  |  | **ΤΑ ΜΕΛΗ** | ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος | Λιβαδειά αυθημερόν |
| 2 |  | Τσεσμετζής Εμμανουήλ | Ο Δήμαρχος Λεβαδέων |
| 3 |  | Δήμου Ιωάννης |  |
| 4 |  | Αποστόλου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Σάκκος Μάριος |  |
| 6 |  | Νταντούμη Ιωάννα |  |
| 7 |  | Μητάς Αλέξανδρος |  |
| 8 |  | Μερτζάνης Κων/νος |  |
| 9 |  | Γιαννακόπουλος Βρασίδας |  |
| 10 |  | Σαγιάννης Μιχαήλ |  |
| 11 |  | Πούλου Γιώτα |  |
| 12 |  | Τόλιας Δημήτριος |  |
| 13 |  | Γαλανός Κων/νος |  |
| 14 |  | Καπλάνης Κων/νος |  |
| 15 |  | Κοτσικώνας Επαμεινώνδας |  |
| 16 |  | Αρκουμάνης Πέτρος |  |
| 17 |  | Μπράλιος Νικόλαος |  |
| 18 |  | Γερονικολού Λαμπρινή |  |
| 19 |  | Τσιφής Δημήτριος |  |
| 20 |  | Αλεξίου Λουκάς |  |
| 21 |  | Καραμάνης Δημήτριος |  |
| 22 |  | Πλιακοστάμος Κων/νος |  |
| 23 |  | Κατής Χαράλαμπος |  |
| 24 |  | Παπαϊωάννου Λουκάς |  |
|  |  |  |  |
|  |  |  |  |
|  |  |  |  |
|  |  |  |  |